Baloo har fået ringorm. Jeg har fundet en enkelt lille en på hans hals, men ikke flere, og jeg håber selvfølgelig at jeg kan få begrænset angebet til den ene. Jeg har været ude og købe Imaverol i dag, men er lidt i tvivl om behandlingen. Skal jeg vaske hele hesten flere gange om ugen, eller er det nok med et helt bad en gang og så lokal behandling de følgende gange. Strigler, sadelunderlag osv. bliver selvfølgelig også vasket og desinficeret - men jeg vil helst ikke vaske Baloo over hele kroppen mere end nødvendigt - det er jo ikke ligefrem sommervejr endnu. Hvor hurtigt efter første vask kan jeg regne med at se bedring? Og er der flere ting jeg kan supplere Imaverolbehandlngen med for at stoppe angrebet og kurere det hurtigt? (hermed ment nogen behandlinger med dokumenteret virkning - jeg vil IKKE vaske min hest i brun sæbe, biotex, atamon eller andre husholdningsremedier)
Da mit katteopdræt blev ramt af ringorm, der blev alle katte først vasket i bund med Imaverol. Siden blev omgivelser og katte sprayed med Virkom S 2 gange om ugen i 7 uger alt imens kattene skulle ha en pille hver dag i de 7 uger. Vasketøj fik ligeledes Virkon S i skyllevandet.
Det udtørrer og virker bakteriedræbende. Du kan købe Lamisil på apoteket - det er en salve mod ringorm.
... måske ikke vaske hele hesten? Det vil jeg jo helst slippe for. Nu glemte jeg at få Imaverolen med hjem fra arbejdet, så jeg vaskede ikke i dag - der fik han bare Blue Hors sårspray ligesom jeg også brugte i går - det HAR jo en rense og udtørrende effekt, så den tænkte jeg var god "nødhjælp" indtil Imaverolen var på plads.
Imaverol, så brug det - det virker rigtig godt  Grandi havde ringorm i efteråret. Det fik han pga den langvarige kur med penicillin  Vi vaskede hans hoved - mon ikke det var hver tredie dag? Men det står på flasken! Og tog grimen hjem i vaskemaskinen og vaskede den ved 60 grader(y) Faktisk tror jeg ikke, vi gjorde andet  Nå jo, vi hældte resten af Imaverolvandet ud over striglerne, efter vi havde vasket ham, og vi brugte plastikhandsker. Det gik meget hurtigt væk igen, og det var den 'dybe' slags ringorm, den der giver sår. Den mere tørre slags havde han haft. De andre heste fik det ikke, skønt de alle går på fold sammen. Men det er smitsomt, så man skal da lige holde øje med det  God bedring med ham 
... er sådan en tør en. Ikke noget sår, bare en tydelig cirkelrund hårløs plet med tør underlig hud og en plet i midten. Præcis magen til de ringorm jeg har set tidligere (og selv fik en af da vi havde en hel stald fuld af hest og staldkatte med det - mange år siden). Hans foldkammerat havde et par sidste år, men der fik Baloo ingen - jeg håber at staldkammeraten er imun nu, så der kun er den ene at behandle. Men det lyder jo mindre besværligt end jeg lige tænkte - jeg husker stadig med gru den sommer hvor vi vaskede 10 heste over hele kroppen flere gange om ugen - OG vaskede de halvvilde staldkatte - også flere gange! Det var...interessant 
jeg har med stor succes vasket det angrebne område i virkon s eller imaverol og derefter smurt med lamisil. ved et meget lille angreb ved mulen på en hest har jeg nøjes med at vaske med virkon s(det var det jeg havde ved hånden) og det forsvandt hurtigt. Jeg vil ikke mene, at du behøver at vaske hele hesten, når det ikke er værre. Hestene bliver normalt immune, når de har haft ringorm en gang, men det kan smutte, da der vist er tre forskellige former for ringorm. Dog er en af dem mere almindelig en de to andre.